
«_____»  «_____»  2016 թվականի N _________- Ն
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶՊԵՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 24-Ի N 1555-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ ՄԱՍԻՆ
  «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ մասին համապատասխան` Հայաստանի Հանրապետության կառավարությունը որոշում է.
1. Հայաստանի Հանրապետության 2016 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդից 2016 թվականի ինն ամսում Հայաստանի Հանրապետության Շիրակի մարզպետարանին հատկացնել 41,746.0 հազ. դրամ, որից՝
1) Հայաստանի Հանրապետության Շիրակի մարզի Արթիկ համայնքում հեղեղումների հետևանքով վնասված շենք-շինությունների բնակիչներին աջակցություն ցուցաբերելու նպատակով՝ 22,350.0 հազար դրամ  (բյուջետային ծախսերի տնտեսագիտական դասակարգման «Այլ նպաստներ բյուջեից» հոդվածով)՝ համաձայն N 1 հավելվածի.
2) Հայաստանի Հանրապետության Շիրակի մարզի Արթիկ համայնքում հեղեղումների հետևանքով անկած գյուղատնտեսական կենդանիների և մշակաբույսերի ցանքատարածություններին պատճառված վնասի դիմաց աջակցություն ցուցաբերելու նպատակով՝ 2,430.2 հազ. դրամ  (բյուջետային ծախսերի տնտեսագիտական դասակարգման «Այլ նպաստներ բյուջեից» հոդվածով) համաձայն N 2 հավելվածի.
3) Հայաստանի Հանրապետության Շիրակի մարզի Արթիկ համայնքի հեղեղատարների մաքրման նպատակով՝ 16,965.8 հազ. դրամ, (որից՝ բյուջետային ծախսերի տնտեսագիտական դասակարգման «Շենքերի և շինությունների կապիտալ վերանորոգում» հոդվածով` 16125.8 հազ. դրամ, «Նախագծահետազոտական ծախսեր» հոդվածով՝ 840.0 հազ. դրամ):
2. Հայաստանի Հանրապետության կառավարության 2015 թվականի դեկտեմբերի 24-ի «Հայաստանի Հանրապետության 2016 թվականի պետական բյուջեի կատարումն ապահովող միջոցառումների մասին» N 1555-Ն որոշման NN 11 և 12 հավելվածներում կատարել լրացումներ՝ համաձայն NN 3 և 4 հավելվածների:
3. Սահմանել, որ սույն որոշման 1-ին կետի 3-րդ ենթակետով նախատեսված աշխատանքների գնման գործընթացը իրականացնել Հայաստանի Հանրապետության կառավարության 2011 թվականի փետրվարի 10-ի <<Գնումների գործընթացի կազմակերպման մասին>> N 168-Ն որոշմամբ հաստատված գնումների գործընթացի կազմակերպման կարգի 25-րդ կետի 6-րդ ենթակետի <<ա>> պարբերության հիմքով:

     4. Հայաստանի Հանրապետության ֆինանսների նախարարին` սույն որոշման 1-ին կետի 3-ին ենթակետի «Շենքերի և շինությունների կապիտալ վերանորոգում» հոդվածով նախատեսված հատկացման ֆինանսավորումն իրականացնել աշխատանքների փորձագիտական դրական եզրակացություն ունեցող նախագծանախահաշվային փաստաթղթերի առկայության պարագայում:
      5. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 

     
   ՎԱՐՉԱՊԵՏ                                                 Հ. ԱԲՐԱՀԱՄՅԱՆ
